
1. Cyflwyniad
“Creativity now is as important in education as literacy, and we should treat it with the same status” (Robinson, TED, 2007). Awgrymir gan Robinson bod creadigrwydd o fewn y dosbarth yn hynod o bwysig ac nad ydy’n derbyn digon o sylw o fewn y cwricwlwm. Mae Robinson yn pwysleisio dyle creadigrwydd cael ei drin ar yr un lefel â llythrennedd. Mae ysbrydoli a thanio brwdfrydedd disgyblion wrth wneud gweithgareddau celfyddydol yn hanfodol o fewn addysg. Er mwyn sicrhau ysbrydoliaeth y disgyblion, mae rhaid i athrawon ysgolion cynradd addysgu gwersi datblygiad creadigol gydag egni a brwdfrydedd er mwyn annog disgyblion i fod yr un mor angerddol am greadigrwydd a'r celfyddydau. Dywed Gweinidog Addysg Cymru, Huw Lewis, “I want young people...to have greater access to high quality arts and creative experiences in schools throughout Wales” (WalesOnline, 2015). Awgrymir hyn ei fod yn ymgeisio i hyrwyddo lefel uchel ac amrywiaeth eang o brofiadau creadigol i ddisgyblion yng Nghymru.  Trwy wneud hyn bydd tebygolrwydd uwch o ddisgyblion i fod yn frwdfrydig am weithgareddau creadigol. Nid oes un diffiniad penodol am beth yw creadigrwydd, mae gan bawb eu syniadau unigryw. Mae creadigrwydd yn aml-agweddog ac yn cynnwys mwy na dim ond y celfyddydau. Diffiniodd Franken (1994) creadigrwydd fel y canlynol: "The tendency to generate or recognize ideas, alternatives, or possibilities that may be useful in solving problems, communicating with others, and entertaining ourselves and others.” Cytunaf i ryw raddau gyda datganiad Franken, ond credaf fod llawer mwy o elfennau i greadigrwydd na hyn. 
Mae gan fathau o wahanol ysgolion amrywiaeth o ffurf o hyrwyddo creadigrwydd o fewn y dosbarth. Mae gan ysgolion Montessori ffordd unigryw o addysgu. Dywed Lillard (1996) bod bron dim ymyrraeth athrawon o fewn ysgolion Montessori ac mae hyn yn galluogi disgyblion i archwilio a darganfod deunydd yn annibynnol. Mae adnoddau celf yn ysgolion Montessori wedi trefnu fesul adnodd er enghraifft pensiliau i gyd gyda'i gilydd, peniau i gyd gyda'i gilydd ac yn y blaen. Ond, o fewn ysgolion Reggio Emilia, mae’r holl adnoddau celf wedi eu trefnu fesul lliw (gweler atodiad iii). Y rheswm am hyn yw hybu’r disgyblion i ddefnyddio’r adnoddau mewn ffordd fwy creadigol ac i ddefnyddio a dysgu am donau o liwiau gwahanol yn eu gwaith. Dywed Malaguzzi, sylfaenydd ysgolion Reggio Emilia, “Creativity seems to emerge from multiple experiences, couples with a well-supported development of personal recourses, including a sense of freedom to venture beyond the unknown.” Trwy sicrhau bod disgyblion yn derbyn amrywiaeth o brofiadau, mae tebygolrwydd uwch bydd y plant yn fwy creadigol.
Yr arteffact o ddiwylliant Cymreig rwyf wedi dewis fel ysgogiad i greu adnodd yw cerflun o Dewi Sant yn ‘Neuadd Marmor’ o fewn Neuadd Dinas Caerdydd. Thema’r ‘Neuadd Marmor’ yw ‘Arwyr Cymru.’ Cafodd y cerflun o Dewi Sant ei wneud gan Sir William Goscombe John (1860-1952), cerflunydd a chafodd ei eni a’i fagu yng Nghaerdydd. Y rheswm am ddewis cerflun o Dewi Sant fel fy arteffact yw oherwydd nawdd sant Cymru yw Dewi Sant felly mae’n hynod o bwysig yn hanes y wlad ac mae ysgolion cynradd yng Nghymru yn dathlu Dydd Gŵyl Dewi ar Fawrth y cyntaf pob blwyddyn felly teimlaf fel ei bod yn bwysig bod disgyblion yn dysgu am hanes Dewi Sant ac yr effaith gaeth o ar Gymru. Oherwydd ‘Arwyr Cymru’ yw thema’r neuadd lle mae’r cerflun, dwi wedi penderfynu defnyddio’r un thema yn y dosbarth ar gyfer y gweithgareddau. Bydd y thema yn dymor y Gwanwyn a bydd y tri gweithgaredd yn seiliedig ar gerflun Dewi Sant yn cymryd lle yn yr wythnosau yn arwain lan at Ddydd Gŵyl Dewi.
Mae’r tri gweithgaredd rwyf wedi cynllunio yn hyrwyddo rhai o ddibenion y cwricwlwm newydd. Mae yna bedwar diben yng nghwricwlwm newydd Donaldson a rhein yw ‘Bydd ein holl blant a phobl ifanc yn: Ddysgwyr uchelgeisiol, galluog; Cyfranwyr mentrus, creadigol; Dinasyddion egwyddorol, gwybodus; Unigolion iach, hyderus’ (Donaldson, 2015). Y tri gweithgaredd celfyddydau mynegiannol byddaf yn cyflwyno yn fy aseiniad fydd dylunio a thechnoleg, drama a cherddoriaeth. Mae’r gweithgareddau yn hybu’r dibenion yma mewn nifer o ffyrdd gwahanol. Wrth drafod fy nhri gweithgaredd byddaf yn dangos sut mae’r Cwricwlwm Cymreig yn gallu cael ei hyrwyddo o fewn y celfyddydau creadigol, megis Dylunio a Thechnoleg, Drama a Cherddoriaeth. Nodir yn nogfen ‘Datblygu’r Cwricwlwm Cymreig’, ‘dylid rhoi cyfleoedd i’r disgyblion...i ddatblygu a chymhwyso gwybodaeth o nodweddion diwylliannol, economaidd, amgylcheddol, hanesyddol ac ieithyddol Cymru.’ Gan fod cerflun o Dewi Sant yw’r arteffact rwyf wedi dewis, y brif nodwedd o’r Cwricwlwm Cymreig bydd yn cael ei hyrwyddo yn ystod y tri gweithgaredd bydd y nodwedd hanesyddol, ond bydd elfennau o rhai o’r nodweddion arall yn cael eu hyrwyddo yn ogystal. Gan fod y disgyblion yn dysgu am hanes Cymru ac am bethau sydd wedi effeithio nhw fel Cymry trwy hyrwyddo’r Cwricwlwm Cymreig yn y gweithgareddau, bydd diddordeb y plant yn uwch. Mae hyn yn cael ei gefnogi gan Blake (2006), sydd yn dweud bod disgyblion yn “more interested in subjects that they can relate to their own lives.” Mae’n angenrheidiol i athrawon ysgolion cynradd yng Nghymru i hyrwyddo’r Cwricwlwm Cymreig wrth addysgu, ac mae hyn yn cael ei nodi gan Lywodraeth Cymru fel safon statws athro cymwysedig 3.3.2:
“Eu bod yn gallu addysgu'r sgiliau, yr wybodaeth a'r ddealltwriaeth sy'n ofynnol neu'n ddisgwyliedig mewn perthynas â'r cwricwlwm i ddysgwyr yn yr ystod oed y maent wedi'u hyfforddi i'w addysgu ac fel y maent yn berthnasol i’r ystod oedran y cawsant eu hyfforddi i’w addysgu gan wneud defnydd priodol o'r Cwricwlwm Cymreig i ddysgwyr 7 – 14 oes” (2009). 

Y grŵp oedran rwyf wedi cynllunio fy nhri gweithgaredd ar gyfer yw Cyfnod Allweddol 2. Dywed Robinson, “young children are wonderfully confident in their own imaginations ... Most of us lose this confidence as we grow up” (2009). Awgrymir gan Robinson wrth i blant dyfu, maen nhw’n llai hyderus gyda’u dychymyg a’u creadigrwydd, felly wrth hybu disgyblion i barhau i fod yn greadigol trwy gydol Cyfnod Allweddol 2 ac yn uwch, mae siawns uwch i bobl i fod yn hyderus. Cyn cychwyn y tri gweithgaredd sydd yn ymwneud â’r arteffact, byddaf yn darllen stori ‘Dewi Sant’ gan Siân Lewis i’r dosbarth i gyflwyno bach o hanes Dewi Sant i’r disgyblion. Yna, byddaf yn trefnu taith addysgol i Neuadd y Ddinas yng Nghaerdydd i weld y cerflun o Dewi Sant. Dywed Donaldson yn ei adolygiad ‘Dyfodol Llwyddiannus’, ‘Mae’n bwysig bod profiad pobl ifanc...yn symbylu eu dychymyg mewn ffyrdd sy’n eu cyffroi, sy’n gwireddu eu dyheadau ac yn meithrin meddwl creadigol’ (2015). Gobeithiaf bydd profiad y disgyblion o wneud y gweithgareddau creadigol sydd yn seiliedig ar y cerflun yn cael eu cyfoethogi gan eu bod wedi gweld y cerflun yn hytrach na dim ond gweld llun ohono. 
2. Gweithgaredd Dylunio a Thechnoleg
Bydd y gweithgaredd dylunio a thechnoleg yn cael eu cynnal ar ôl y daith i ymweld â’r cerflun yn Neuadd Ddinas Gaerdydd gan fod y profiad o weld y cerflun yn mynd i ddylanwadau ar y dasg yma. Y dasg dylunio a thechnoleg bydd i bob disgybl creu cerflun bach unigol o Dewi Sant allan o glai ac yna ei animeiddio trwy ddefnyddio’r rhaglen ‘morfo’ ar iPads. Yn nogfen ‘Dylunio a Thechnoleg yng Nghwricwlwm Cenedlaethol Cymru’, nodir ‘Yng Nghyfnod Allweddol 2, bydd y dysgwyr yn adeiladu ar y sgiliau, yr wybodaeth a’r ddealltwriaeth a gafaelwyd yn ystod y Cyfnod Sylfaen’ (2008). Yn ystod eu hamser yn y Cyfnod Sylfaen, dyle’r disgyblion wedi cael rhyw fath o brofiad yn ‘dylunio’, ‘siapio’ ac ‘addasu’, yn ôl ‘Fframwaith y Cyfnod Sylfaen’ (2015), felly bydd y profiad o greu cerflun allan o glai ac yna’i animeiddio gan ddefnyddio sgiliau cymhwysedd digidol yn datblygu sgiliau’r disgyblion o Gyfnod Sylfaen ym mhellach.  
Fel cyflwyniad i’r wers, bydd yr holl ddisgyblion ar y mat a byddwn ni’n trafod yr ymweliad addysgol i Neuadd y Ddinas, Caerdydd, i weld y cerflun o Dewi Sant. Fel strategaeth asesu ar gyfer dysgu yn ystod y cyflwyniad byddaf yn gofyn i’r disgyblion i ‘meddwl, paru, rhannu’. Mae defnyddio dulliau asesu ar gyfer dysgu yn ystod gwersi yn hanfodol i sicrhau bod y disgyblion yn deall. Dywedir gan Wiliam, “feedback functions formatively only if the information fed back to the learner is used by the learner in improving performance.” (2011). Awgrymir hyn bod rhaid i atebion y disgyblion yn ystod dulliau asesu ar gyfer dysgu cynyddu eu perfformiad, felly yn y dasg yma bydd atebion y disgyblion yn ystod y darn ‘rhannu’ o’r dasg yn helpu atgoffa’r dosbarth am yr ymweliad. Byddaf yn rhoi munud iddyn nhw i feddwl yn unigol ac i dwyn i gof beth welodd a dysgasant nhw yn ystod yr ymweliad addysgol, yna bydd y disgyblion yn cael munud arall i drafod gyda disgybl arall am beth maen nhw’n ei gofio. Darganfyddwyd gan Rowe (1972) bod athrawon yn debygol o roi llai na 1.5 eiliad i’r disgyblion ateb cwestiwn, felly trwy roi munud cyfan i’r disgyblion i feddwl yn unigol ac yna munud arall i drafod, mae siawns uwch o atebion dyfnach a bydd y disgyblion o dan lai o bwysedd i feddwl yn gyflym. 
Ar ôl trafod yr adborth o feddwl, paru, rhannu, byddai’n cyflwyno ac esbonio’r dasg i’r disgyblion. Y peth cyntaf fydd angen iddyn nhw wneud bydd ymchwilio i enghreifftiau o waith Sir Goscombe John, cerflunydd y cerflun o Dewi Sant,  mewn parau gan ddefnyddio gliniaduron i ddarganfod pa fathau arall o waith mae o wedi ei chyflawni. Mae’r rhan yma o’r dasg yn drawsgwricwlaidd oherwydd wrth ddefnyddio gliniaduron i wneud ymchwil, bydd y disgyblion yn datblygu dau sgil gwahanol sef sgiliau llythrennedd a thechnoleg gwybodaeth a chyfathrebu (TGCh). O fewn y fframwaith llythrennedd, bydd y disgyblion yn datblygu’r llinyn darllen o’r cwricwlwm. Nodir yn y fframwaith dyle disgyblion CA2 allu ‘llithr ddarllen (sganio) i ddod o hyd i fanylion penodol gan ddefnyddio trefnyddion graffig a thestunol, er enghraifft is-benawdau, diagramau’ (2014). Wrth ymchwilio i waith Sir Goscombe John fydd angen i’r disgyblion defnyddio a datblygu’r sgil yma. O ran datblygu sgiliau technoleg gwybodaeth a chyfathrebu yn y rhan yma o’r gweithgaredd, nodir yn y cwricwlwm dyle disgyblion cyfnod allweddol dau cael y cyfle i ‘ddarganfod gwybodaeth o amrywiaeth o ffynonellau ar gyfer diben a ddiffinnir’ felly wrth ddefnyddio gliniaduron maent yn datblygu’r sgil yma (2008).
Ar ôl cwblhau’r gwaith cynllunio, bydd angen i’r disgyblion i ddylunio enghraifft o beth maen nhw eisiau i’w gerflun o Dewi Sant ei edrych fel gan ddefnyddio papur a phensil. Mae dylunio cyn creu cynnyrch yn rhan hynod o bwysig o fewn dylunio a thechnoleg, felly mae’n hanfodol bod y disgyblion yn ymwybodol o hyn ac yn ymarfer a datblygu eu dyluniad tan maen nhw’n hapus. Ar ôl sicrhau eu bod yn hapus gyda’u darluniad, bydden nhw’n dechrau creu eu cerflun allan o glai. Mae defnyddio clai i gerflunio yn datblygu nifer o sgiliau dylunio a thechnoleg, yn enwedig y sgil echddygol manwl, sef ‘datblygiad a rheolaeth dros gyhyrau llai'r dwylo a’r bysedd fel bod plentyn yn gallu gwneud tasgau mwy anodd’ (2012). Bydd hyn yn datblygu’r sgiliau mae’r disgyblion wedi dysgu yn ystod y cyfnod sylfaen.
Yna, bydd y disgyblion yn defnyddio’r rhaglen ‘morfo’ ar iPads i animeiddio eu cerfluniau mewn parau (gweler atodiad iv). Mae’n cael ei nodi o fewn cwricwlwm cyfnod allweddol 2 ar gyfer technoleg gwybodaeth a chyfathrebu, ‘dylid rhoi cyfleoedd i’r disgyblion defnyddio ystod o adnoddau a chyfarpar TGCh yn annibynnol ac ar y cyd, e.e. camerâu, sganwyr, chwaraewyr CD/DVD,chwaraewyr MP3, ffonau symudol, dyfeisiau PDA’ (2008). Mae defnyddio’r rhaglen ‘morfo’ yn rhoi cyfle i’r disgyblion i ddefnyddio math gwahanol o adnodd er mwyn cyfoethogu eu gwaith dylunio a thechnoleg. Nodir Warlick, “We need technology in every classroom and in every student and teacher’s hand, because it is the pen and paper of our time, and it is the lens through which we experience much of our world” (2013). Mae’r dyfyniad yma yn awgrymu pwysigrwydd technoleg o fewn ysgolion, felly wrth ddefnyddio elfen o dechnoleg gwybodaeth o fewn gwersi, mae plant yn dysgu sut i ddefnyddio amrywiaeth eang o dechnoleg ac yn deall pwysigrwydd technoleg mewn bywyd pob dydd. Er hyn, mae astudiaeth yn America yn dangos bod defnyddio gormod o dechnoleg o fewn gwersi yn gallu achosi i lefelau addysgol i leihau (2015). Credaf fod modd i orddefnyddio technoleg o fewn addysg ond mae hybu disgyblion i fwynhau defnyddio amrywiaeth o dechnoleg mewn gwersi yn gadarnhaol.
Ar ôl i’r disgyblion gorffen eu cerfluniau, bydden nhw’n cael y cyfle i werthuso gwaith eu hunain a’u cymharu gyda cherflun Dewi Sant Sir William Goscombe John. Bydden nhw’n ysgrifennu ac yn esbonio'r camau maen nhw wedi neud i greu cerflun eu hun, ac yn dadansoddi beth maen nhw wedi gwneud yn dda yn ystod y gweithgaredd a beth allen nhw wella. Mae rhan yma o’r dasg yn datblygu sgiliau o’r llinyn ysgrifennu o fewn fframwaith llythrennedd cyfnod allweddol dau. Nodir yn y fframwaith (blwyddyn 5) ‘dyle dysgwyr gallu ysgrifennu gyda’r diben yn amlwg gan ddangos ystyriaeth i’r darllenydd, e.e. drwy ddefnyddio geirfa addas a dyfeisiau cyflwyno’ (2014). Yn eu gwerthusiad o’r gwaith bydd y disgyblion yn datblygu’r sgil yma trwy ddefnyddio geirfa dylunio a thechnoleg i esbonio’r camau gwahanol. Yn ogystal i hyn, o fewn y llinyn ysgrifennu yn y fframwaith llythrennedd nodir ‘defnyddio nodweddion sy’n dangos strwythur yr ysgrifennu, e.e. is-benawdau, penawdau’ (2014), sy’n golygu bod y disgyblion yn gallu datblygu eu sgiliau trefnu yn eu gwaith ysgrifennu wrth nodi y camau gwahanol gan ddefnyddio is-benawdau ac yn y blaen.
3. Gweithgaredd Drama
Y gweithgaredd drama sy’n defnyddio’r cerflun o Dewi Sant fel ysgogiad yw creu sgript, perfformio a gwerthuso hanes Dewi Sant, yn seiliedig ar y stori ‘Dewi Sant’ gan Siân Lewis. Bydd y stori yma wedi cael ei hadrodd i’r disgyblion cyn yr ymweliad i Neuadd y Ddinas yng Nghaerdydd, ond byddaf yn ail-ddarllen y stori i atgoffa’r disgyblion. Hyn fydd y cyflwyniad i’r gweithgaredd. Nodir yng Nghwricwlwm Cymraeg Cyfnod Allweddol 2 bod dysgwyr angen gallu ‘archwilio sefyllfaoedd gwahanol drwy chwarae rôl.’ Ar ôl darllen y stori, bydd y disgyblion yn gwahanu i'w grwpiau ac yn mynd ati i ysgrifennu sgript. Mae drama yn rhan o’r Maes Dysgu a Phrofiad ‘y celfyddydau mynegiannol’ yng nghwricwlwm newydd Donaldson, a nodir dyle’r celfyddydau ‘cynnig cyfleoedd i ymchwilio, mireinio a chyfleu syniadau, gan ddefnyddio’r meddwl, y dychymyg a’r synhwyrau mewn ffordd greadigol’ (2015).   Mae creu sgript fel grŵp yn rhoi’r cyfle i ddisgyblion i gyfuno eu syniadau gwahanol yn greadigol. Mae’r gweithgaredd yma yn hyrwyddo’r Cwricwlwm Cymreig gan fod y disgyblion yn dysgu am hanes Cymru yn ystod y dasg. Dywedodd Estyn (2006),
“The Cwricwlwm Cymreig is often a strong feature and provides purpose, direction and significance to pupils’ learning. This gives the work a vibrancy and immediacy that strengthens pupils’ sense of identity and self-esteem, while also helping them to see Wales as a modern, diverse country that is part of a wider community.”	

Mae’r gweithgaredd yma yn helpu’r disgyblion i ddeall mwy am Gymru fel gwlad a sut i gyflwyno hyn mewn ffordd greadigol. Ar ôl i’r grwpiau ysgrifennu eu sgriptiau, bydd y disgyblion yn cael y cyfle i ymarfer eu perfformiad. Bydd y perfformiadau ymarfer yn cael eu ffilmio a bydd y disgyblion yn gwylio nhw nôl o fewn eu grwpiau i wybod beth i wella o fewn y perfformiad.  Dywedir gan Robinson, “Great creative teams are diverse. They are composed of very different sorts of people with different but complementary talents” (2009). Mae hyn yn awgrymu dyle’r grwpiau fod yn gymysg o ran sgiliau, er enghraifft efallai bydd un disgybl yn well yn actio, a’r llall yn well yn ysgrifennu’r sgript. Yn ôl Robinson, hyn sydd yn creu grŵp da os maent yn gweithio gyda'i gilydd. 
Unwaith i’r disgyblion gwerthuso eu hymarferion, a datblygu eu perfformiadau, bydd pob grŵp yn perfformio o flaen y dosbarth ac unwaith eto yn cael eu recordio. Bydd aelod o grŵp arall yn recordio gan ddefnyddio iPad, sydd yn datblygu sgiliau technoleg gwybodaeth. Os fydd y tywydd yn caniatáu, bydd y perfformiadau yn cael eu gwneud tu fas i ymgeisio hybu addysgu yn yr awyr agored. Dywed Donaldson (2015) dyle athrawon ymgeisio i ‘galluogi plant a phobl ifanc i wella eu hiechyd a lles drwy fwynhau awyr iach’, felly trwy wneud y perfformiadau tu allan, mae tebygolrwydd uwch bydd y disgyblion yn mwynhau yn yr awyr agored. Ar ôl i bob grŵp perfformio, bydd y disgyblion yn gweithio’n unigol i ysgrifennu gwerthusiad o’r perfformiad. Bydd rhan yma o’r dasg eto yn datblygu sgiliau ysgrifennu'r disgyblion. 
4. Gweithgaredd Cerddoriaeth
Y gweithgaredd cerddoriaeth sydd yn defnyddio’r cerflun o Dewi Sant fel ysgogiad fydd i gyfansoddi cân fel dosbarth a’i berfformio o flaen yr ysgol yn ystod dathliadau Dydd Gŵyl Dewi. Nodir yn y ddogfen ‘Cerddoriaeth yng Nghwricwlwm Cenedlaethol Cymru’ dylai disgyblion Cyfnod Allweddol 2 cael y cyfle i ddatblygu eu sgiliau cyfansoddi, perfformio a gwerthuso, felly ar ôl y perfformiad o flaen yr ysgol ar Ddydd Gŵyl Dewi fydd y disgyblion yn gwerthuso perfformiad ei hunain a pherfformiad y dosbarth. Yn adroddiad Donaldson, ‘Dyfodol Llwyddiannus’, mae cerddoriaeth yn rhan o’r maes dysgu ‘y celfyddydau mynegiannol’. Nodir Donaldson bod modd i gerddoriaeth ‘ymestyn agweddau creadigol ehangach’ (2015). Fel cyflwyniad i’r gweithgaredd, bydd y disgyblion i gyd ar y carped a byddwn ni’n trafod traddodiadau Dydd Gŵyl Dewi'r ysgol ac yna byddaf yn cyflwyno’r dasg. Bydd y disgyblion wedyn yn gwahanu i'w grwpiau a bydd pob grŵp yn ysgrifennu un pennill gydag wyth curiad. Bydd gan bob grŵp rhywbeth gwahanol i drafod yn eu penillion, megis hanes Dewi Sant, y cerflun, Tŷ Ddewi ac yn y blaen. Yng nghwricwlwm cerddoriaeth cyfnod allweddol 2, nodir ‘dylid rhoi cyfleoedd i’r disgyblion cyfansoddi a threfnu cerddoriaeth’ (2008), felly mae gadael i’r disgyblion i gyfansoddi penillion eu hunain yn sicrhau eu bod yn cael y cyfle yma. 
Unwaith i’r grwpiau orffen creu eu penillion, bydd y disgyblion yn ymgynnull yn ôl ar y mat a bydden yn darllen trwy bennill pob grŵp. Yna, fel dosbarth, bydden ni’n ysgrifennu geiriau ar gyfer corws y gân. Bydd geiriau’r corws wedi seilio ar ddathliadau Dydd Gŵyl Dewi. Wedyn, byddaf yn esbonio i’r disgyblion sut y bydden ni’n cyfansoddi alaw’r gân. Bydd alaw’r gân hefyd yn cael eu cyfansoddi fel dosbarth cyfan yn hytrach nag o fewn grwpiau. Bydden yn defnyddio’r raddfa pum nodyn sef y nodau C, D, E, G ac ar seiloffon i gyfansoddi’r alaw. Wrth gyfansoddi’r alaw, byddaf yn hybu’r disgyblion i ddefnyddio geirfa gerddorol megis yr wyth elfen gerddorol, sef: traw; parhad; cyflymder; ansawdd; gwead; dynameg; strwythur; distawrwydd. Byddaf yn trafod gyda’r disgyblion pam maen nhw’n meddwl bod yr elfennau yma yn bwysig o fewn cerddoriaeth ac wrth gyfansoddi caneuon trwy ddefnyddio ffyn lolipop fel strategaeth asesu ar gyfer dysgu. Mae defnyddio ffyn lolipop yn sicrhau bod disgyblion yn cael eu dewis ar hap i ateb y cwestiynau a bod disgyblion gwahanol yn cael cyfle i ateb. Dywedir gan Wiliam, “our education system was designed to cater for everyone, regardless of background or ability, but we still seem to struggle to keep everyone engaged” (2010), felly trwy ddefnyddio ffyn lolipop mae’n sicrhau bod pob disgybl yn cael eu cynnwys yn y wers a bod pawb yn cymryd sylw. Os na fydd y disgyblion yn gwybod yr ateb neu ddim yn hyderus gyda’u hateb byddaf yn rhoi’r opsiwn o ‘ffonio ffrind’ iddyn nhw, sef gofyn i ffrind am gymorth i ateb y cwestiwn. Bydd hyn hefyd yn datblygu sgiliau o’r llinyn llafar yn y fframwaith llythrennedd. Unwaith mae’r alaw wedi cael ei gyfansoddi gan ddefnyddio seiloffon, bydd y disgyblion yn dewis offerynnau di-draw i ychwanegu i’r gerddoriaeth er mwyn cadw curiad y gân. 
Ar ôl cyfansoddi alaw'r gân, bydd y disgyblion yn ymarfer gyda’r alaw a’r geiriau gyda'i gilydd er mwyn paratoi at y perfformiad dosbarth ar Ddydd Gŵyl Dewi. Nodir yng Nghwricwlwm Cerddoriaeth o dan y sgil perfformio, ‘dylid disgyblion gynnal rhan fel aelod o grŵp’ (2008) felly wrth wneud y perfformiad gyda grŵp o flaen gweddill yr ysgol, mae’r disgyblion yn cael y cyfle i ddatblygu’r sgil perfformio yma. Pan mae’r disgyblion yn perfformio’r gân ar Ddydd Gŵyl Dewi, bydd e’n cael ei ffilmio er mwyn iddyn nhw allu gwerthuso eu perfformiad. Mae’r cwricwlwm yn pwysleisio pwysigrwydd gwerthuso cerddoriaeth, ‘dylid rhoi cyfleoedd i’r disgyblion wrando ar gerddoriaeth a’i gwerthuso’ (2008). Mae hyn yn sicrhau bod y disgyblion yn cael y siawns i edrych nôl ar eu gwaith ac i’w dadansoddi.
5. Diweddglo
I gloi, credaf fod defnyddio arteffact fel ysbrydoliaeth i ysgogi disgyblion yn ffordd gadarnhaol o addysgu gwersi celfyddydau mynegiannol i hybu creadigrwydd o fewn ysgolion cynradd. Mae defnyddio arteffact yn achosi i’r disgyblion i fod yn frwdfrydig am y gwaith ac yn rhoi’r cyfle i ddisgyblion i ehangu eu creadigrwydd. Dywedir gan Huw Lewis, Gweinidog Addysg Cymru, dyled ‘rhoi’r cyfle i ddisgyblion, yn enwedig o gefndiroedd llai ffodus, i gael mynediad i gelfyddydau ansawdd uwch a phrofiadau creadigol ar draws Cymru’ (2015). Mae hyn yn awgrymu bod angen sicrhau bod pob disgybl yn derbyn yr un cyfleoedd o fewn ysgolion oherwydd nid yw’n bosib sicrhau bod plant yn derbyn profiad o’r celfyddydau mynegiannol yn y cartref. Wrth sicrhau ‘celfyddydau ansawdd uwch’ mae mwy o siawns fydd disgyblion ysgolion cynradd yn frwdfrydig ac yn mwynhau gwersi a gweithgareddau celfyddydau sydd yn hybu creadigrwydd. 
Mae nifer o wahanol ddifyniadau o greadigrwydd, ond yn fy marn i, nad ydy e’n gallu cael ei ddiffinio gan eu bod mor eang. Mae amrywiaeth anferth o sgiliau gwahanol o fewn y celfyddydau mynegiannol sydd yn rhoi’r cyfle i blant i ddefnyddio eu creadigrwydd mewn nifer o ffyrdd gwahanol. Credaf fod angen mwy o bwyslais ar y celfyddydau o fewn addysg. Dywedir gan Pullman “Children’s education in the arts is in a “terrible state” thanks to an obsession with exams and league tables” (Addley 2015). Gan fod gymaint o bwyslais ar bynciau craidd megis llythrennedd a rhifedd, nid oes gymaint o sylw yn cael ei rhoi i’r celfyddydau mynegiannol ond credaf fod angen i hyn newid.

